Adbusters (tidsskrift)

Adbusters eller Adbusters Media Foundation er en organisasjon grunnlagt i 1989 av Kalle Lasn og  Bill Schmalz i Canada. Organisasjonen gir ut et reklamefritt politisk tidsskrift Adbusters som utfordrer Forbrukerismen og har vært utgitt i 60 land. Adbusters arbeider for en rekke politiske og sosiale saker, som har karakter av å være fundert på en motstand mot kapitalisme og overforbruk i forbrukersamfunnet.

I 1992 grunnla Adbusters Media Foundation verdens kjøpefrie dag, et initiativ som ble innført i Norge av Framtiden i våre hender og Changemaker i 1997. Adbusters tok også initiativet til Occupy Wall Street i 2011.

Adbusters kaller blandingen av forbrukskultur og det digitale miljøet for en pest, og at den har en ødeleggende effekt på vår mentale helse. Kombinasjonen omtales, inspirert av tibetanske buddhister, som «å slikke honning av en barberkniv», søt men med en pris.

Kulturjamming er en protestform som brukes av Adbusters. Kulturjamming har som mål å forstyrre, vrenge eller vri om på et kulturelt uttrykk, f.eks. å bytte symboler med hverandre, parodiere symbolikk eller å blande symbolikk, som i Oslo der gruppe kulturjammere kledde seg ut som nisser og mediterte med lukkede øyner på Oslo City. Nissene ble kastet ut.https://www.mediepedagogene.no/wp-content/uploads/adbusters.pdf

Subvertising er en annen aksjonsform der man undergraver reklamekampanjer eller bedrifter gjennom satire og parodier. Et amerikansk flagg der stjernene er byttet ut er en form for kulturjamming, men også subvertising dersom flagget oppfattes som reklame for USA.

 Adbusters Norge 
Adbusters Norge er omtalt som et «aksjonsbasert nettverk av studenter, designere, kunstnere, skribenter, kunstnere, illustratører, arkitekter og andre samfunnsengasjerte mennesker», og gav i 2002 ut en egen satirisk tabloidavis. I 2004 jobbet 50 personer med å få ut et Adbusters-blad på norsk.

I 2003 påstod Adbusters Norge at reklamefinansierte bibler skulle deles ut på norske ungdomsskoler, noe som ikke var tilfelle, men et satirisk stunt som utfordrer alle grupper som har meninger om gratis skole, frykt for kommersialisering, sammenblanding av religion og butikk og hva som kan forkynnes i en offentlig skole.  

 Se også 
 Adbusting
 Situasjonisme
 Naomi Klein
 Alternative medier

 Referanser 

 Eksterne lenker 

 Adbusters Norge

Kategori:Tidsskrifter
Kategori:Politiske ideologier
Kategori:Publikasjoner etablert i 1989